דלתא איירליינס

תולדות החברה

מהקמתה בשנת 1928 עד שנת 2000 היה לדלתא לוגו בכתב מרובע עם הכיתוב "דלתא אייר ליינס" ולידו משולש כחול-אדום, אשר הופיע על כנפי המטוסים. בשנת 2000 הוחלף הלוגו ל"דלתא" בלבד בכתב "TIMES NEW ROMAN" והמשולש מעט נשכח, אך על כנפי המטוסים הופיעו צבעי הדגל של ארצות הברית: לבן, כחול ואדום בסדר הדומה לדגל רוסיה, אך הצבע הכחול הוחלש מעט להבדלה. בשנת 2004 הוחלף הלוגו מחדש לעיצוב רטרו דומה והמשולש הוחזר.
דלתא נפגעה ממשבר כלכלי חמור שפקד את כל חברות התעופה בארצות הברית לאחר פיגועי 11 בספטמבר, ובשנת 2005 החברה פשטה רגל. מאז החברה החלה להתאושש ולקראת סוף שנת 2006 הסתמן כי החברה תתמזג עם יו אס איירוייז, שגם היא פשטה את הרגל בעקבות מתקפת הטרור, אולם מהלך זה לא נעשה והחברה נשארה עצמאית. באפריל 2007 יצאה החברה מפשיטת הרגל.
החברה מפעילה טיסות סדירות למגוון יעדים בארצות הברית ואמריקה הלטינית, וכן לאירופה, אסיה ולמזרח התיכון. רשת קוי התעופה שלה היא הגדולה ביותר בעולם.
לדלתא יש הסכמי שותפות קוד (Code Sharing) עם חברות תעופה רבות, כמו כמו אייר פראנס, KLM, קוריאן אייר, וירג'ין אטלנטיק, קניה איירווייז ועוד. כמו כן היא חברה בברית התעופה SkyTeam. 
ב-14 באפריל 2008 הודיעו חברות דלתא ונורת'ווסט איירליינס כי נורת'ווסט איירליינס תתמזג עם חברת דלתא איירליינס ושם החברה המאוחדת ישאר דלתא איירליינס. בסוף אוקטובר אותה שנה אושר המיזוג ובעקבותיו הפכה חברת דלתא איירליינס החדשה לחברת התעופה הגדולה בעולם. על פי התחזיות יהיו לחברה הכנסות של 35 מיליארד דולר. לחברה המאוחדת צי מטוסים המונה 724 מטוסים הטסים ל-390 יעדים ב-67 מדינות ומועסקים בה כ-75,000 עובדים.
כבר משנות ה-60 הייתה החברה אחת מהגדולות בעולם, בשנת 1961 לחברה היו 81 מטוסים, שאז זה היה נחשב לחברה עצומה.
ב-19 בדצמבר 2017 הוציאה החברה את הבואינג 747-400 האחרון משורותיה, את המטוס יחליף האיירבוס A350.

מחלקות טיסה

מחלקת תיירים (Economy Class)
מחלקה זו פועלת בכל מטוס, דלתא מציעה לנוסעים חיבור ל-USB לכל מושב ברוב המטוסים, מה שחברות אמריקאיות רבות אינן מציעות. כמעט בכל המטוסים הנוסעים יכולים ליהנות ממערכות בידור אישיות.
מחלקת תיירים משודרגת (+Economy Comfort)
מחלקה זו היא גרסה משודרגת של מחלקת התיירים, יש מרווח גדול יותר בין מושב למושב וכן הטיית גב מושב גדולה יותר ב-35% ממחלקת התיירים הרגילה. מתחת לכל מושב קיים חיבור לחשמל. שדרוג למחלקה זו נע בין 15$ לטיסות קצרות טווח עד 120$ לטיסות ארוכות טווח (לכיוון).
מחלקה עסקים (Business Class)
מחלקת העסקים לטיסות אזוריות, כל נוסע שטס במחלקה זו נהנה מארוחה עם בחירה, מושב מרווח יותר עם יותר הורדת מושב, יין ועיתון מקומי לבחירה.
מחלקה ראשונה (First Class)
מחלקה זו משמשת לטיסות ארוכות טווח, המציעות לנוסעים מושבי מיטה, מערכות בידור מגוונות יותר ואוכל גורמה משפית מפורסמת (Michelle Bernstein). המחלקה נחשבת לאיכותית מאוד וידועה כאחת מהטובות בעולם.

בידור בטיסה

Wi-Fi
ב-5 באוגוסט 2008, דלתא הודיעה כי תתקין את רשת הפס הרחב הנייד Gogo, אשר יאפשר לנוסעיה לקלוט אינטרנט במחשבים הניידים ובסמארטפונים שלהם בלא תשלום, בכל מטוסי החברה, דבר שיהפוך אותה להיות החברה בעלת צי המטוסים המצוידים בWi-Fi הגדולה בעולם.
החברה הציגה לראשונה את רשת הWi-Fi שלה בטיסה מלוס אנג'לס לאטלנטה, בחודש מרץ 2014.
החברה הצהירה כי עד סוף שנת 2015, כל מטוסיה יהיו מצוידים בשירות, ואפילו מטוסי הבואינג 747 של החברה, שהודיעה שיוצאו בהדרגה משירותם בחברה.
כל מטוסי הבואינג 777, והאיירבוס A330 כבר מצוידים בשירות.
ברוב המטוסים יש מערכת בידור אישית הכוללת: משחקים, סרטים, טלוויזיה בשידור חי, VOD, מוזיקה, מידע על הטיסה ועוד.
מערכות אלו מציעות לנוסע מגוון רחב של בידור עשירות ומגוונות ונחשבות לאיכותיות מאוד.

פעילות החברה בישראל

החברה מפעילה 14 טיסות שבועיות בין תל אביב לניו יורק. הטיסות מופעלות במטוס מדגם איירבוס A330-302.

היסטוריית החברה בישראל

החברה טסה לישראל החל משנת 1991 למשך עשור עד להדרדרות המצב הביטחוני בארץ ולאחר מכן פעלה עד לשנת 2006 באמצעות הסכם קודשייר עם אל על. בשנת 2006 חזרה לפעילות ישירה לישראל עם פתיחת טיסותיה מאטלנטה לתל אביב. בשנת 2007 חידשה את טיסותיה בקו ניו יורק - תל אביב.
לפי תוכניות החברה, ביוני 2009 היו אמורות להתווסף 4 טיסות שבועיות נוספות בקו ניו יורק - תל אביב, מהלך שהיה גורם לדלתא להיות החברה האמריקנית בעלת מספר הטיסות הרב ביותר לישראל. אבל, בדצמבר 2008, החברה הודיעה כי ההתרחבות הבינלאומית של החברה מופסקת. כתוצאה מכך, גם תוכנית הוספת הטיסות לישראל נגנזה. עם כניסת חברה אמריקאית נוספת, יו אס איירווייז, לשוק הישראלי ביולי 2009 הטיסה היומית לניו יורק עברה משימוש בבואינג 777-200LR למטוס קטן יותר - בואינג 767-300ER.
ביולי 2009, דלתא הודיעה על צמצום פעילויותיה בישראל בעונת החורף על ידי הקטנת התדירות בקו אטלנטה - תל אביב משבע טיסות לארבע טיסות בשבוע. עם זאת, החל מקיץ 2010 הכפילה החברה את מספר המושבים בקו היומי מניו יורק באמצעות שימוש במטוס בואינג 747-400 במקום בבואינג 767-300ER והעלתה את תדירות הטיסות מאטלנטה בחזרה לטיסה יומית במטוס בואינג 777-200LR.
בספטמבר 2011, ביטלה החברה את הקו בין אטלנטה לתל אביב.
באוקטובר 2014, החברה צמצמה את כמות המושבים בטיסה היומית לניו יורק במעבר מבואינג 747 ל777-200 (ER,LR).
במאי 2016 הוסיפה החברה 4 טיסות שבועיות לקו תל אביב - ניו יורק.
בתקופת החורף החברה מפעילה טיסה יומית אחת ובתקופת הקיץ מוסיפה עוד 4 טיסות שבועיות.
החל מה 27 באוקטובר 2017 צמצמה שוב החברה את כמות המושבים בטיסה היומית לניו יורק במעבר מבואינג 777-200 (ER,LR) לאיירבוס A330-302.
החל מ-17 ביוני 2019 הוסיפה החברה עוד טיסה יומית בקו לניו יורק.